钦定古今图书集成/明伦汇编/宫闱典/第005卷 > 《宫中词四首》顾璘
## 钦定古今图书集成/明伦汇编/宫闱典/第005卷 > 《宫中词四首》顾璘

“太液红云重，昭阳素月斜。龙香浮蕙艸，凤辇过桃花。
翠扇摇歌席，银屏隐卧车。双双紫鸾羽，飞上玉皇家。
复道通瀛海，周垣隐洞天。云随珠珮女，霞覆羽衣仙。
秀艳疏丹粉，潜悲咽管弦。春风闲永巷，愁坐惜流年。
诏省长杨猎，虞人夜启关。霜鹰腾紫籞，天马跃朱闲。
宝剑秋莲色，雕弓朔月弯。非熊谁协兆，看载后车还。”
绮阁延朱夏，花阴昼漏长。研砂养蜥蜴，刺绣学鸳鸯。
细写中宫扇，奇熏外国香。午窗兰玉梦，惊起谢君王。